b'\n_START_ARTICLE_\nRio Grande (elokuva)\n_START_SECTION_\nTarina\n_START_PARAGRAPH_\nEverstiluutnanni Yorke (John Wayne) on matkalla Rio Grandelle p\xc3\xa4in taistellakseen sotaisaa heimoa vastaan. Kuitenkin Yorke kohtaa vaikeimman vastuksen, kun h\xc3\xa4n sotaoikeudessa joutuu puolustautumaan ep\xc3\xa4tavallista hy\xc3\xb6kk\xc3\xa4yst\xc3\xa4 pakenevia apasseja vastaan. Verisen yhteenoton tiimellyksess\xc3\xa4 h\xc3\xa4n taistelee palauttaakseen kunniansa ja pelastaakseen perheens\xc3\xa4.\n_START_SECTION_\nTuotanto\n_START_PARAGRAPH_\nJohn Ford ei alun perin halunnut lainkaan ohjata Rio Grandea. Republic Pictures oli suostunut vuonna 1950 rahoittamaan Fordin lempiprojektin Vaitelias mies (1952) vain sill\xc3\xa4 ehdolla, ett\xc3\xa4 Ford tekisi sit\xc3\xa4 ennen Apassilinnakkeen ja Keltaisen nauhan kaltaisen l\xc3\xa4nnenelokuvan. Republic oli huolissaan Vaiteliaan miehen menestyksest\xc3\xa4 ja halusi suojautua mahdollisilta tappioilta takuuvarmalla menestyselokuvalla. _NEWLINE_Ford l\xc3\xb6ysi sopivan aiheen nopeasti ja elokuva kuvattiin kes\xc3\xa4ll\xc3\xa4 1950 Utahin Moabissa. Se kuvattiin mustavalkoisena, sill\xc3\xa4 B-elokuvilla tunnetuksi tullut Republic halusi s\xc3\xa4\xc3\xa4st\xc3\xa4\xc3\xa4 kustannuksissa. P\xc3\xa4\xc3\xa4osia n\xc3\xa4ytteliv\xc3\xa4t Fordin useasti k\xc3\xa4ytt\xc3\xa4m\xc3\xa4t vakion\xc3\xa4yttelij\xc3\xa4t John Wayne ja Maureen O\xe2\x80\x99Hara, jotka hiukan my\xc3\xb6hemmin n\xc3\xa4ytteliv\xc3\xa4t my\xc3\xb6s Vaiteliaan miehen p\xc3\xa4\xc3\xa4osia.'